แรงซื้อ AOT-BAY ดัน SET ภาคเช้าทะยานกว่า 10 จุด มูลค่าซื้อขายเฉียด 2 หมื่นลบ.
แรงซื้อ AOT-BAY ดัน SET ภาคเช้าทะยานกว่า 10 จุด มูลค่าซื้อขายเฉียด 2 หมื่นลบ. ล่าสุด ณ เวลา 10.30 น. อยู่ที่ 1,807.50 จุด บวก 12.05 จุด หรือ 0.67% มูลค่าการซื้อขาย 1.95 หมื่นล้านบาท
8 ม.ค. 2561

ผู้สื่อข่าวรายงานว่า ดัชนีตลาดหุ้นไทย ล่าสุด ณ เวลา 10.30 น. อยู่ที่ 1,807.50 จุด บวก 12.05 จุด หรือ 0.67% มูลค่าการซื้อขาย 1.95 หมื่นล้านบาท
โดยตลาดหุ้นไทยต้นภาคเช้าปรับขึ้นไปต่อกว่า 10 จุด กลับขึ้นมายืนเหนือ 1,800 จุดอีกครั้ง ตามทิศทางหุ้นภูมิภาคที่ปรับขึ้นหลังดัชนีดาวโจนส์พุ่งขึ้นกว่า 200 จุดเมื่อวันศุกร์ที่ผ่านมา เนื่องจากนักลงทุนคาดการณ์ว่าธนาคารกลางสหรัฐ (เฟด) จะชะลอการปรับขึ้นอัตราดอกเบี้ยในปีนี้ ประกอบกับตลาดหุ้นไทยมีแรงซื้อเข้ามามากนหุ้นธนาคารกรุงศรีอยุธยา (BAY) ต่อเนื่องจากสัปดาห์ก่อนหนุนภาพรวมตลาดปรับขึ้นอย่างสดใส
ด้าน นายประกิต สิริวัฒนเกตุ ผู้อำนวยการฝ่ายวิจัย บล.กสิกรไทย กล่าวว่า ตลาดหุ้นไทยเช้านี้บวกกว่า 10 จุด ได้แรงหนุนจากหุ้น BAY ที่มีการเล่นเก็งผลประกอบการ ซึ่งสภาพคล่องของ BAY ไม่มาก ขณะที่มาร์เก็ตแคปมีขนาดใหญ่ ทำให้ตลาดฯบวกได้มาก และหากรวมกับหุ้นบริษัท ท่าอากาศยานไทย จำกัด (มหาชน) หรือ AOT แค่สองตัวนี้ก็ทำให้ดัชนีฯบวกได้ 6-7 จุด แล้ว นอกจากนี้ยังได้แรงหนุนจากหุ้นในกลุ่มรับเหมาก่อสร้างที่ปรับขึ้นยกแผงด้วย
ด้านตลาดหุ้นในภูมิภาคเอเชียเช้านี้ต่างอยู่ในแดนบวกกัน ตามตลาดสหรัฐฯ ที่ได้แรงหนุนจากหุ้นในกลุ่มเทคโนโลยีที่ขึ้นทำ New high จากเก็งผลกำไรจะออกมาดี
อย่างไรก็ดี ดัชนีฯปรับขึ้นมาเหนือ 1,800 จุด ก็สอดคล้องกับที่คาดการณ์ไว้ พร้อมให้กรอบการแกว่งไว้ที่ 1,790-1,817 จุด
สำหรับหุ้น 10 อันดับแรกที่หนุนดัชนีภาคเช้ามีดังนี้

ที่มา ASPEN